U BIH POTREBNO JE UVESTI „NACIONALNE KVOTE“ ZA UČEŠĆE POLITIČKIH PARTIJA NA IZBORIMA“

***AFIRMACIJA***

**UVOD**

Smatramo da je potrebno uvesti nacionalne kvote političkim partijama za učešće na izborima, prvobitno zbog političkog uređenja naše države i demografske strukture stanovništva. U BIH mi imamo tri konstitutivna naroda, dva entiteta (Federacija BiH, Republika Srpska) i političke institucije gdje se pozicije popunjavaju upravo po nacionalnim kvotama.Naša tri argumenta idu u smjeru da bi se time pomoglo stvaranju mehanizma realizacije načela multietničke države i denacionalizacije političkih stranaka. Svjesni smo pojma "sloboda udruživanja" i da bi došlo do kršenja odredjenih dijelova toga, ali smatramo da su nacionalne kvote nužno zlo. Udruženja bi ostala ista i njihova samostalnost ne bi bila narušena, jer mi krećemo od toga da uvedemo novi uslov za učestovanje na izborima. Centralna izborna komisija bi bila zadužena za kontrolu nad udruženjima koja su odlučila da budu politički aktivna i štitila bi privatnost.

UKIDANJE TRENUTNOG PARADOKSA DEMOKRATIJE U BIH

Smatramo da bi se uvođenjem nacionalnih kvota ukinulo trenutno stanje paradoksa demokratije u zemlji. Trenutno je u BiH većina stanovništva u stanju paradoksa demokratije, u nastavku ćemo pojasniti šta to u stvari predstavlja. BiH je zemlja u kojoj vlada demokratija. Skoro nijedna politička partija se neće izjasniti kao nedemokratska. Međutim realna slika stanja u zemlji je ipak nešto drugačija. Veliki je postotak mladih ljudi koji ne žele izaći na izbore, nemaju interesovanja niti da nešto osporavaju niti da odobre. Osvrnućemo se na procentualne podatke i analize. Konkretno u BiH pobjedničke partije osvoje oko 35% glasova. Kada uzmemo da samo oko 50% ljudi pristupi izborima, tada dobijemo da je 17% od ukupnog biračkog tijela njima dalo povjerenje. Ukoliko uzmemo i činjenicu da 20% ljudi ispod 18godina nema pravo glasa dolazimo u situaciju da se to svodi na 13/14% podrške populacije. To nije vladavina većine, to je upravo paradoks demokratije o kojem smo govorili na samom početku.

Na osnovu iznijetih činjenica i faktičkog stanja zaključujemo da bi uvođenje ove kvote pozitivno uticalo na početak kraja ovog paradoksa u našoj zemlji. Izbori bi postali realniji i prikazivali bi realno stanje, bila bi smanjena mogućnost manipulacija od strane političkih stranaka, te bi ljudi stvarno mogli uticati i pokrenuti određene promjene. Samim tim i mladim ljudima bi se "otvorila" vrata političkog svijeta gdje bi njihov glas imao veći uticaj te bi se i oni više zainteresovali i konačno napustili "sivu" zonu tapkanja u mjestu.

BRZA I VIDLJIVA PROMJENA U NAČINJU FUNKCIONISANJA POLITIČKIH STRANAKA SA NACIONALNOM RETORIKOM

Danas se nalazimo u situaciji da su se ekonomija, vanjska politika, prosperitet i ostale stavke koje su odličje razvijene države stavile u drugi plan. Naime program najvećih i najzastupljenih stranaka se zasniva na priči o ugroženosti naroda i radu za boljitak samo tog naroda. Interes države i svih građanja se gubi. Smatramo da bi nacionalne kvote to uveliko popravile i pokrenule nove mehanizme načina rada stranaka

UVOĐENJEM NACIONALNE KVOTE U POLITIČKIM STRANKAMA POMAŽE SE GRADNJI MEHANIZMA ZA REALIZACIJU NAČELA MULTIETNIČKE DRŽAVE

Uvesti nacionalnu kvotu strankama kao uslov za izlazak na izbore. Stranke mogu da djeluju kao udruženja, ali ukoliko žele da kandiduju za poziciju u političkim institutijama, moraju dostaviti spisak članova i potvrditi jednaku zastupljenost svih nacionalnosti. Ovim potezom bi primorali stranke na djelovanje za opšte dobro svih naroda, stvaranju multietničke države i denacionalizaciju stranaka koje učestvuju u izborima. Svjesni smo pojma "sloboda udruživanja" i da bi došlo do kršenja odredjenih dijelova toga, ali smatramo da su nacionalne kvote nužno zlo. Udruženja bi ostala ista i njihova samostalnost ne bi bila narušena, jer mi krećemo od toga da uvedemo novi uslov za učestovanje na izborima. Centralna izborna komisija bi bila zadužena za kontrolu nad udruženjima koja su odlučila da budu politički aktivna i štitila bi privatnost.

ZAKLJUČAK

S obzirom na vidljivu nefunkcionalnost trenutnog političkog uređenja, agresivnu politiku stranaka, blokadu rada institucija... Smatramo da bi uvođenje nacionalnih kvota donijelo brzu i vidljivu promjenu u radu stranaka i time bi možda uspostavili neki balans. Naravno svjesni smo da bi ove promjene zahtjevale čak i promjenu Ustava (ukoliko bi došli do toga da i nacionalne manjine imaju pravo glasa, ako bi dobili određenu kvotu) i drugih načela, te da bi došlo do protivljenja samih nacionalističkih stranaka, jer to ruši politiku koju one vode. Stranke bi bile liberalnije i radile bi u interesu svih naroda u državi, te bi time bili korak bliže građanskoj državi kojoj teži većina. Upravo su političke partije te koje imaju obavezu da štite demokratske vrijednosti i ljudska prava u okviru svojih vlastitih organizacija, što ukoliko se osvrnemo na prvi argument i nije slučaj. Nacionalna kvota za nas predstavlja sredstvo pomoću kojeg se nazire kraj ovoj laički rečeno bezizlaznoj situaciji i tapkanju u mjestu. Promjene bi bile gotovo odmah vidljive i indirektno bi uticale na bolji kvalitet života stanovništva. Takođe stvorila bi se potpuno nova percepcija svijesti i odnosa građana ka državi i samom državnom vrhu.

**IZVORI**

1. <http://balkans.aljazeera.net/vijesti/bih-evropski-rekorder-po-broju-politickih-stranaka>
2. <https://library.fes.de/pdf-files/bueros/sarajevo/09706.pdf>
3. <http://catdir.loc.gov/catdir/samples/cam041/2003048458.pdf>
4. <https://arsbih.gov.ba/izjava-o-opredjeljenosti/>
5. *National Democratic Institute (NDI)*

Pripremili: Ahmetagić Kenan i Elek Mia